13/07/2011 | Administración LocalMunicipal
As Pontes de García Rodríguez
Secretaría
Aprobación da composición da mesa de contratación, cando o órgano de contratación é a Xunta de Goberno Local

MARINA NUÑEZ ORJALES, Secretaria do Concello das Pontes de Garcia Rodríguez (A Coruña), CERTIFICO: Que na sesión extraordinaria celebrada pola Xunta de Goberno Local o día 29 de xuño de 2011, adoptouse, entre outros, o seguinte acordo: 2º.- APROBACIÓN DA COMPOSICIÓN DA MESA DE CONTRATAtCIÓN, CANDO O ÓRGANO DE CONTRATACIÓN É A XUNTA DE GOBERNO LOCAL A señora alcaldesa, en funcións, deu conta do expediente que se tramitou para determinar a composición da Mesa de contratación, cando o órgano de contratación sexa a Xunta de Goberno Local. Os antecedentes do expediente foron os seguintes: · O día 11/06/2011 tivo lugar a sesión constitutiva da Corporación municipal elixida nas eleccións locais do 22/05/2011, que foron convocadas por Real decreto 424/2011, do 28 de marzo (BOE nº 75, do 29 de marzo). · Mediante Decreto nº 1487/2011, do 27 de xuño, o alcalde designou os membros da Xunta de Goberno Local (XGL) delegou en tal órgano colexiado diversas atribucións, entre elas algunhas en materia de contratación. · A sesión constitutiva da Xunta de Goberno Local tivo lugar o 28/06/2011. · Entre as medidas organizativas que cómpre adoptar ao inicio do novo mandato está a de darlle unha nova composición á Mesa de Contratación. · A disposición adicional segunda da Lei 30/2007, do 30 de outubro, de contratos do sector público (LCSP), contempla normas específicas de contratación nas entidades locais, e así no seu apartado 10, prescribe: “10. A Mesa de Contratación estará presidida por un membro da Corporación ou un funcionario da mesma, e formarán parte dela, como vogais, o secretario ou, de ser o caso, o titular do órgano que teña atribuída a función de asesoramento xurídico, e o interventor, así como aqueloutros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o seu número, en total, sexa inferior a tres. Actuará como secretario un funcionario da Corporación. Nas entidades locais municipais poderán integrarse na Mesa persoal ao servizo das correspondentes deputacións provinciais ou comunidades autónomas uniprovinciais”. · O Real decreto 817/2009, do 8 de maio, polo que se desenvolve pacialmente a Lei 30/2007, do 30 de outubro, de contratos do sector público, regula as mesas de contratación nos artigos 21 a 24 (que conforman o Capítulo III) preceptos que non teñen natureza básica. A regulación é máis exhaustiva que a legal citada anteriormente, e así, entre outros extremos, eleva o número de vogais a catro (artigo 21.2); obriga a facer pública a súa composición no Perfil do Contratante con determinada antelación e, se ten carácter permanente, a publicala no Boletín Oficial da Provincia (BOP), segundo dispón o seu artigo 21.4. Por todo o anteriormente exposto, a Xunta de Goberno Local acorda por unanimidade dos membros presentes o seguinte: 1. Constituír, con carácter permanente, a Mesa de Contratación para asistir á Xunta de Goberno Local cando esta actúe competencias en materia de contratación.2. A composición da Mesa de Contratación queda establecida como segue: Presidente: Valentín González Formoso, alcalde (ou a persoa que legalmente o substitúa na Alcaldía). Vogais: · Khouloud Montaño Cuellas, 2º tenente de alcalde. · Antonio Lourés Rebolo, concelleiro, en representación do grupo político municipal do PSdeG-PSOE. · Un concelleiro ou unha concelleira, en representación do grupo político municipal do BNG, unha vez que se constitúa. · Sara Isabel Prada Fernández, concelleira do Partido Popular, en representación do Grupo Mixto municipal. · A secretaria ou o secretario municipal. · A interventora ou o interventor do Concello. · O arquitecto técnico municipal (funcionario de carreira). Secretario: Pedro Balsa López, funcionario administrativo do concello, ou unha persoa funcionaria que o substitúa. Os voceiros dos grupos políticos municipais do PSdeG-PSOE e BNG poderán designar persoas substitutas das que ocupen as respectivas vogalías en representación do respectivo grupo. O vogal Antonio Alonso Román poderá ser substituído por calquera das persoas concelleiras do grupo político municipal do PSdeG-PSOE, agás que teñan xa a condición de vogal en representación dese grupo político municipal.3. Publíquese este acordo no Boletín Oficial da Provincia (BOP). E para que así conste no expediente da súa razón, coa advertencia e salvidade do artigo 206 do Regulamento de organización, funcionamento e réxime xurídico das Entidades locais, a reserva dos termos da aprobación da acta, expido a presente certificación de orde e co visto e prace do señor alcalde, nas Pontes de Garcia Rodríguez, o 4 de xullo de 2011.- A secretaria.- Esther Judith Khalyfah Urkidi.- O alcalde.- Valentín González Formoso.